Un tânăr de 18 ani din judeţul Hunedoara a fost reţinut pentru 24 de ore, fiind acuzat că a înjunghiat o persoană pe care a lăsat-o în plină stradă, potrivit news.ro
Un tânăr din Vulcan, judeţul Hunedoara, a fost înjunghiat în zona inimii şi lăsat pe stradă.
Poliţiştii au anunţat, marţi, că încadrarea juridică iniţială a faptei a fost schimbată în tentativă de omor, cercetările fiind preluate de procuror din cadrul Parchetul de pe lângă Tribunalul Hunedoara.
”Cel bănuit de comiterea faptei, un tânăr în vârstă de 18 ani, din municipiul Vulcan, a fost reţinut preventiv”, a transmis IPJ Hunedoara.
Poliţiştii şi procurorii încearcă să stabilească exact ce s-a întâmplat şi care a fost motivul agresiunii.